La veïna de Bétera Vicenta Campos celebra el seu 100 aniversari
24 de setembre de 2018

Dissabte la veïna de Bétera Vicenta Elvira Campos Martínez complia 100 anys i ho celebrava a la seua casa del carrer de Les Alfàbegues envoltada dels seus nebots, nebodes, renebots, amics i familiars.

L'Ajuntament de Bétera va voler homenatjar aquesta veïna centenària i per això l'alcaldessa de Bétera, Cristina Alemany, va voler estar present en la festa per felicitar-la i fer-li entrega d'un ram de flors i una placa commemorativa de part del poble de Bétera.

Vicenta, acompanyada per l'afecte dels seus familiars es va mostrar contenta, molt emocionada i agraïda per aquesta festa que va omplir sa casa d'abraçades, flors i menjar per celebrar el seu centenari aniversari.

El colofó de la festa el va posar la música de cant d'estil. Al ritme del tabal i la dolçaina, Marisé i Maria Ángeles la Xata van voler dedicar-li a Vicenta uns emotius versos.